### Resumé

Sagen omhandler indkaldelse til åstedsforretning og ekspropriationsbemyndigelse til ekspropriering af arealer og rettigheder til brug for ombygningen af det eksisterende kryds [adresse] - Vongevej i [adresse].

### Sagsfremstilling

Byrådet godkendte 6. november 2024 pkt. 215 Anlægsbevilling - Trafiksikkerhedsplan 2021-2024 - Handlingsplan 2025. I Handlingsplan 2025 prioriteres projektet ombygning af krydset [adresse] - Vongevej i [adresse].

For at forbedre sikkerheden i krydset ændre vigepligtsforholdene, således at trafikanterne på Vongevej pålægges vigepligt for trafikken på [adresse]. Dette sker på baggrund af en vurdering af ulykkestyperne og særligt trafikmængden, hvor [adresse] har en væsentligt højere trafikbelastning end Katcha Dam. Der anlægges nye midterheller på [adresse] for at understøtte den ændrede vigepligt og skabe en mere overskuelig krydsningssituation. De eksisterende midterheller på [adresse] fjernes. Det vil være nødvendigt at arealerhverve på krydsets hjørner for at muliggøre ændringerne.

Forvaltningen kontakter berørte lodsejere med henblik på arealerhvervelse på aftalevilkår, såfremt denne mulighed ikke foreligger indkaldes til åstedsforretning.

Ekspropriationen vedrører følgende matrikelnumre:

* [adresse], Oscar Larsen: 4a, 4b, 4d, 2a, 2b, 2d, 2k og 2p

Jean Olesen er vedlagt som bilag. Åstedsforretningen forventes at strække sig over 4 timer.

**Lovgrundlag**

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

Projektet skal forbedre trafiksikkerheden i krydset.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra og pålægge rettigheder på de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

**at** der indkaldes til åstedsforretning med henblik på ekspropriation,

**at** Teknisk Udvalg beslutter hvem fra udvalget, der deltager i åstedsforretningen, og

**at** tidspunktet for åstedsforretningen aftales direkte med det/de udpegede udvalgsmedlem(mer).

### Beslutning

Sagen taget af dagsorden.